टूटने लगा जनता का सब्रः जगह-जगह हंगामा पनकी में जलभराव से फूटा आक्रोश, रोक दी रेल कानपुर : कमर तक भरा पानी। बेहाल जिंदगी। नाकारा और लाचार तंत्र। जनता करे भी तो क्या? भीषण बारिश के बाद शहर में पैदा हुए हालात से हलकान जनता का गुस्सा अब बढ़ने लगा है। गुरुवार को पनकी स्थित सुंदर नगर के लोगों ने दोपहर पौने एक बजे पनकी पड़ाव क्रॉसिंग के पास ट्रेन रोक दी। मालगाड़ी रोके जाने की वजह से ठीक पीछे चल रही इटावा पैसेंजर भी रुक गई। इधर सेंट्रल स्टेशन पर अलीपुर द्वार से दिल्ली जाने वाली ट्रेन भी करीब पौन घंटे खड़ी रही।